
ОБЩИНСКА СТРАТЕГИЯ
ЗА ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ 
В ОБЩИНА ЧАВДАР /2020 – 2022/
1. ВЪВЕДЕНИЕ
1.1 Нормативни основания.
Общинската стратегия за подкрепа за личностно развитие на децата и учениците на община Чавдар е разработена в изпълнение на разпоредбата на чл. 197 от Закона за предучилищното и училищното образование (обн. ДВ бр. 79 от 13.10.2015 г.) (ЗПУО) и чл. 5 от Наредбата за приобщаващото образование (приета с ПСМ № 232 от 20.10.2017 г.)
В основата на Общинската стратегия са констатациите от Анализ на Община Чавдар за потребностите от подкрепа по чл. 196, ал. 3 от ЗПУО, приет от Общински съвет – Чавдар с Решение № Решение № 319 по Протокол № 38 от 20.10.2022 година и Областна стратегия за подкрепа за личностно развитие на децата и учениците на Софийска област /2020-2022/, приета на заседание на  Областния съвет за развитие. 
Стратегията е ориентирана към реализиране на политики и мерки, които осигуряват правото на достъп до качествено образование, удовлетворяване на образователните потребности и развитието на способностите на всяко дете и ученик. Стратегията е в съответствие с набелязаните цели, приоритети и мерки за подобряване на достъпа и качеството на предучилищното и училищното образование.
Приоритет на политиките, свързани с приобщаващото образование е стремежът към премахване на всички форми на изолация в образованието и осигуряване на подкрепа и удовлетворяване на индивидуалните потребности на всички участници в образователно-възпитателния процес. 
Стратегията включва и описание на предизвикателствата, вероятността за които е предопределена от Анализа, стратегическите и оперативни цели, необходимите мерки и дейности за реализиране на поставените цели.
Стратегията е в съответствие с набелязаните цели, приоритети и мерки за подобряване и устойчивост на достъпа и качеството на предучилищното и училищното образование, заложени в международни и национални документи:

· Закон за предучилищното и училищното образование;

· Наредба за приобщаващо образование;

· Закон за закрила на детето;

· Закон за хората с увреждания;

· Стратегия за намаляване дела на преждевременно напусналите образователната система 2013-2020 г.;

· Страгетия за образователна интеграция на децата и учениците от етническите малцинства 2015-2020 г.;

· Рамка за действия „Образование 2030“ – Към приобщаващо и равноправно качествено образование и учене през целия живот за всички;

· Конвенция на ООН за правата на детето.

1.2 Общи постановки за подкрепата за личностно развитие (ПЛР) във връзка със Закона за предучилищното и училищно образование и Наредбата за приобщаващо образование.
Подкрепата за личностно развитие на децата и учениците (обща и допълнителна), която институциите (детска градина, училище) в системата на предучилищното и училищното образование (СПУО) осигуряват, е неразделна част от  самостоятелно разработени и прилагани цялостни политики, чиито основни принципи са:
•
изграждане на позитивен организационен климат, което предполага създаване на условия за сътрудничество, ефективна комуникация и отношения на загриженост между всички участници в процеса на образование;
•
утвърждаване на позитивна дисциплина, основана на мерки и подходи, гарантиращи изслушване на детето и ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите, превенция на обучителните трудности и ранното оценяване на риска от тях
•
развитие на училищната общност, съгласно идентифицираните предизвикателства, цели и дейности в Областната стратегия за личностно развитие на децата и учениците.
Според чл. 176, ал. 1 от ЗПУО и чл. 4, ал. 2 от Наредбата за приобщаващото образование, подкрепата за личностно развитие се осигурява на всички деца и ученици, в съответствие с индивидуалните им потребности , способности и умения и има за цел да осигури за тях подходяща физическа, психологическа и социална среда за развитие. 
Редът за предоставяне на обща и допълнителна подкрепа е уреден в Наредбата за приобщаващото образование.
Съгласно чл. 171, ал. 1, т. 7 от ЗПУО, получаването на обща и допълнителна подкрепа е право на детето и ученика.
Чл. 177, ал. 1 от ЗПУО и чл. 4, ал. 1 от Наредбата за приобщаващото образование определят два вида подкрепа за личностно развитие – обща и допълнителна: 
	Обща подкрепа за личностно развитие по чл. 178, ал. 1 от ЗПУО
	Допълнителна подкрепа за личностно развитие по чл. 187 от ЗПУО

	Насочена е към развитието на потенциала на всяко дете и ученик.
	Насочена е към деца и ученици със специални образователни потребности (СОП), в риск, с изявени дарби, с хронични заболявания, след извършване на оценка на потребностите.

	· екипна работа между учителите и други педагогически специалисти;
· допълнително обучение по учебни предмети при условията на ЗПУО;
· допълнителни модули за деца, които не владеят български език (само за детските градини);
· допълнителни консултации по учебни предмети, които се провеждат извън редовните учебни часове;
· консултации по учебни предмети;
· кариерно ориентиране на учениците;
· занимания по интереси;
· библиотечно-информационно обслужване;
· грижа за здравето;
· поощряване с морални и материални награди;
· дейности по превенция на насилието и преодоляване на проблемното поведение;
· ранно оценяване на потребностите и превенция на обучителните затруднения;

	· работа с дете и ученик по конкретен случай;
· психо-социална рехабилитация, рехабилитация на слуха и говора, зрителна, на комуникативните нарушения и при физически увреждания;
· осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;
· ресурсно подпомагане за ученици със специални образователни потребности.
· краткосрочна (минимум 1 учебна година, максимум – до края на етап на обучение)
· дългосрочна – повече от един етап или степен на обучение или за целия период на обучение.


Основен принцип на Закона за предучилищното и училищното образование е подкрепата за детето и ученика да се осъществява на ниво най-близко до мястото, където живее и учи. Този принцип е намерил своето приложениие и за територията на община Чавдар - общата и допълнителната подкрепа за личностно развитие се осигуряват в Детска градина „Щастливо детство” и в Основно училище „Св. Св. Кирил и Методий” с.Чавдар.
2. АНАЛИЗ НА СЪСТОЯНИЕТО И ГОТОВНОСТТА НА ОБЩИНАТА И НА ОБРАЗОВАТЕЛНИТЕ ИНСТИТУЦИИ ЗА ОСИГУРЯВАНЕ НА ПОДКРЕПА ЗА ЛИЧНОСТНО РАЗВИТИЕ
В анализа са разгледани ключовите фактори и елементи от предоставянето на обща и допълнителна подкрепа за личностно развитие на децата и учениците и изводите за основната насока за бъдещи действия, които следват от силните и слаби страни на настоящите обстоятелства. 
2.1 Състояние на общинската мрежа от образователни институции за учебната 2021/2022 г. 
Към посочената учебна година в община Чавдар съществуват следните образователни институции:
· 1 училище –ОУ „Св. Св. Кирил и Методий”
· 1 детски градини – ДГ „Щастливо детство“
Данни за мрежата от училища и детски градини
	№
	Име на училището /ДГ 
	Местополо-жение
	Вид
	Брой деца / ученици 

	Налични специфични ресурси, които могат да бъдат оползотворени за подкрепа за личностно развитие

	
	Училища
	
	
	
	

	1
	ОУ „Св. Св. Кирил и Методий”
	с.Чавдар, ул.“Христо Ботев“ № 5
	Основно училище /от 1 до 7 клас и 1 ПГ/
	89
	Учебни кабинети оборудване с мултимедии
Компютърен кабинет
Библиотека
Физкултурен салон

	
	Детски градини 
	
	
	
	

	1
	ДГ „Щастливо детство”
	с.Чавдар, ул.“Христо Ботев“ № 3
	Целодневна детска градина с една  смесена група
	24
	Капацитет 30 места
Мултимедиен кът
Интерактивна дъска
Физкултурен салон


Данни за включването на децата и учениците във форми за развитие на интересите и потребностите 
	Ученици, включени в ЦОУД за 
уч. 2021 / 2022 г. 
	Ученици, включени в училищни форми за развитие на интересите 
	Ученици, включени във форми за развитие на интересите по проекти към МОН /“Твоят час“ и др./
	Брой ученици, включени в извънучилищни форми за развитие на интересите

	Брой групи 
	Брой ученици 
	Брой групи 
	Брой ученици 
	Брой групи 
	Брой ученици 
	Брой групи 
	Брой ученици 

	0
	0
	
	
	
	
	0
	0


Данни за деца и ученици със специални образователни потребности – данни за  учебната 2021 / 2022 г. 
	Общ брой на децата и учениците със специални образователни потребности, които се обучават в детски градини по чл. 35 и в училищата по чл. 38 от Закона за предучилищното и училищното образование
	Брой деца/ученици, подкрепяни от РЦПППО-
Брой деца/ ученици, подкрепяни от ПУ-
Брой деца/ ученици подкрепяни по проект „Подкрепа за равен достъп и личностно развитие“–

	От общия брой по т.5.1 – с ресурсно подпомагане от РЦПППО
	2

	Общ брой на децата и учениците със специални образователни потребности, които се обучават в специални училища 
	0

	Деца и ученици  със сензорни увреждания 
	0

	Деца и ученици с множество увреждания 
	0

	Деца и ученици интелектуални затруднения 
	0

	 Деца и ученици с езиково-говорни нарушения 
	

	Деца със специфични нарушения на способността за учене (дислексия, дисграфия, дискалкулия)
	0

	Деца и ученици с разстройства от аутистичния спектър 
	0

	Деца с емоционални и поведенчески разстройства
	0

	От всички деца и ученици със СОП – брой на децата и учениците с необходимост от интензивна грижа и подкрепа 
	2


Данни за деца и ученици с хронични заболявания – данни за  уч. 2021 / 2022 г. 
	 Деца с хронични заболявания
	


Данни за деца и ученици с изявени дарби – данни за уч. 2021 / 2022 г. 
	Деца с постижения в областта на науката
	0

	Деца с постижения в областта на спорта
	0

	 Деца с постижения в областта на изкуството
	


Община Чавдар стимулира и подкрепя морално и материално творческите изяви на даровити деца чрез отпускане на стипендии на ученици с отличен успех по Решение на Общински съвет Чавдар и съгласно Правилник за отпускане на  стипендии от община  Чавдар за студенти.
2.2 Обезпеченост на образователната система със специалисти:

Във връзка с оказване на психологическа и педагогическа подкрепа на децата в риск и вземане на мерки за превенция на насилието и агресията в училище, превенцията на тютюнопушенето и употребата на алкохол и наркотични вещества, както и решаване на възникнали конфликти в община Чавдар работи психолог, който обслужва съответно училището и детската градина. Самите ученици също търсят подкрепата и съдействието на психолога за изграждане на поведенческа култура при взаимоотношения със съученици, учители и родители за преодоляване на проблеми в отношенията им с тях.

За осъществяване обучението в предучилищна и училищна възраст на деца със СОП в ОУ „Св.Св. Кирил и Методий“ с. Чавдар работи логопед назначен от община Чавдар.

На територията на община Чавдар не работи образователен медиатор.

Работа по проекти в ОУ „Св.Св. Кирил и Методий“ с. Чавдар през последните три години:

2.3 Напускане на образователната система. Деца в риск.
Дейностите по превенция на насилието и преодоляване на проблемно поведение на учениците се осъществява от обществени възпитатели в училищата, както и от Местната комисия за борба с противообществените прояви на малолетни и непълнолетни (МКБППМН). 
Училищните ръководства и общинска администрация полагат усилия за ограничаване на учениците, които не посещават училище. Създадена е практика за всеки напуснал или  ученик с много неизвинени отсъствия директорите да подават информация до кмета на община Чавдар и до дирекция „Социално подпомагане” гр.Пирдоп. 
Профил на  напусналите ученици: 
· Произхождат от социално слаби многодетни семейства с нисък доход и необразованост на самите родители;
· децата често се отглеждат от други роднини;
· за втора година повтарят в същия клас;
· половината от учениците не са били на целодневна организация на учебния ден;
· половината от напусналите ученици са със слаб успех, но за останалата част това не е бил основния проблем.
Водещи фактори за напускане на училище са : 
· безотговорност на родителите, липса на средства, безработица;
· ранни бракове; 
· непосещаване на учебни занятия.

· движението на родителите и техните деца за чужбина
Директорът на училището поддържа постоянна връзка с общината за осъществяване на контрол и своевременно информиране за записването на учениците, в задължителна училищна възраст потвърдено със съобщения.  Експедитивно и отговорно се работи за обхвата на всички деца в задължителното  предучилищно и училищно обучение и се прилага „Механизма за съвместна работа на институциите по обхващане и задържане в образователната система на деца и ученици в задължителна предучилищна и училищна възраст“. 
Отбелязана е малка, но устойчива тенденция за намаляване на ежегодния брой напускащи училището ученици. Институциите поотделно водят активна политика в рамките на своите правомощия за предотвратяване на напускането на училище и връщането в образователната система на напусналите ученици. Необходимо е да се работи по преодоляването на проявата им за всеки конкретен случай. 
Осъществяването на ценностите и на организацията на приобщаващото образование изисква просветеност на родителската общност, чувствителност на обществото към проблемите на децата и учениците, разбиране за отговорностите на всички и за необходимата толерантност и търпимост. 
2.4 Други институции и доставчици на социални услуги за деца и ученици в община Чавдар
Всички институции в системата на образованието осигуряват подкрепа за личностното развитие като си взаимодействат с Дирекция „Социално подпомагане“- отдел „Закрила на детето“, общинска администрация Чавдар, МКБППМН с. Чавдар и народно читалище „Надежда -1900“ с.Чавдар.
В община Чавдар читалището осъществява разнообразни дейности за съхраняване, опазване, популязиране и развитие на местни традиции и обичаи. Предоставя се възможност на децата и учениците да развиват своите способности интереси в областта на музиката, танците и народното творчество. Разнообразни форми на работа предлагат училищната и читалищните библиотеки. 

В община Чавдар не функционира Център за подкрепа на личностното развитие или специализирани обслужващи звена по ЗПУО. За провеждане на ефективно и качествено обучение на учениците със СОП са осигурени необходимите условия в ОУ „Св.Св. Кирил и Методий“ с. Чавдар, има изграден кабинет по приобщаващо образование, като в него работят активно училищния психолог, логопеда и ресурсния учител, отговарящ на нормативните изисквания, с необходим опит и съответната квалификация. Прилагат се съвременни методи и форми на работа, съобразени със СОП на учениците. В основното училище и детската градина работят екипи за личностно подпомагане и развитие - логопед, психолог и педагози.
3. СТРАТЕГИЧЕСКИ И ОПЕРАТИВНИ ЦЕЛИ
3.1.СТРАТЕГИЧЕСКА ЦЕЛ: 
В двегодишния период на Общинска стратегия за подкрепа за личностно развитие на децата и учениците да се осигурят ключовите фактори и ресурси за успешен старт в осигуряването в образователните институции на обща и допълнителна подкрепа за личностно развитие.
3.2. ОПЕРАТИВНИ ЦЕЛИ:
3.2.1.Оперативна цел 1: Осигуряване на процес и среда на учене, които премахват пречките пред ученето и създават възможности за развитие и участие на децата и учениците във всички аспекти на живота на общността.
3.2.2.Оперативна цел 2: Осигуряване на качество на човешките ресурси за ефективно посрещане на разнообразието от потребности на всички деца и ученици.
3.2.3.Оперативна цел 3: Организационно развитие на институциите в системата на предучилищното и училищно образование за ефективно интегриране на целите, принципите, подходите и процедурите на новата нормативна уредба за приобщаващо образование.
3.2.4.Оперативна цел 4: Подобряване на материалните условия и достъпност на средата за обучение на деца и ученици със специални образователни потребности в институциите в системата на предучилищното и училищно образование.
3.2.5.Оперативна цел 5: Подобряване на взаимодействието между участниците в образователния процес (деца и ученици, педагогически специалисти и родители) и между институциите за осигуряване на най-добрия интерес на детето и ученика.
4. ОСНОВНИ МЕРКИ ЗА ПОСТИГАНЕ НА ЦЕЛИТЕ
Мерките са групирани според шестте оперативни цели и представят насочващи примерни направления и дейности за общината, образователните институции и другите държавни институции, които ще планират и изпълняват конкретни дейности, според своите компетентности. 
По оперативна цел 1: Осигуряване на процес и среда на учене, които премахват пречките пред ученето и създават възможности за развитие и участие на децата и учениците във всички аспекти на живота на общността.
Мярка 1 Осигуряване на качествено и задълбочено оценяване на индивидуалните потребности на децата и учениците и разграничаване на нуждата от обща и от допълнителна подкрепа.
· Изпълнение на нормативно определените практики за екипна работа на учителите за разпознаване на обучителни трудности у децата и учениците.
· Извършване на оценка на риска от обучителни затруднения на децата на 5 и 6 годишна възраст в рамките на установяването на готовността на детето за училище, като се отчита физическото, познавателното, езиковото, социалното и емоционалното му развитие. 
Мярка 2 Организиране в образователните институции на допълнителна подкрепа за личностно развитие на децата и учениците със СОП в съответствие с новата нормативна уредба – ЗПУО и Наредба за приобщаващото образование – разяснителни дейности, подготовка, прилагане на нормативната уредба, развитие на практиките.
Мярка 3 Предотвратяване и адекватна и ефективна реакция при тежки нарушения на дисциплината и прояви на агресия и тормоз от и спрямо деца и ученици.
· Изготвяне съвместно с учениците на правила за поведението им 
· Училището и детската градина разработват, според своята специфика, дейности по превенция и интервенция въз основа на Механизма за противодействие на училищния тормоз между децата и учениците в училище и на алгоритъма за неговото прилагане, утвърден от министъра на образованието и науката 
Мярка 4  Осигуряване на възможности за разнообразна личностна изява на всички деца и ученици като средство за утвърждаване на позитивна самооценка и мотивиране.
· Организиране на училищно, общинско или спортно ниво на спортни празници, вкл. и съвместно с деца и ученици със СОП.
· Организиране на публични изяви на групите за извънкласни дейности по проекта „Твоят час” .
· Организиране, провеждане и участие в различни прояви и инициативи, съгласно Културния календар на Община Чавдар.
Мярка 5 Подкрепа за талантливи деца чрез отпускане на стипендии по Решение на Общински съвет Чавдар за деца и ученици и Правилник за отпускане на  стипендии от община Чавдар за студенти.
Мярка 6 Предотвратяване на напускането на училище и ефективно включване на отпаднали ученици обратно в образователната система. 
· Механизъм за съвместна работа на институциите по обхващане и задържане в образователната система на деца и ученици в задължителна предучилищна и училищна възраст 
· Налагане на административни санкции на родителите, съгласно чл.347 от ЗПУО
Мярка 7 Разширяване на възможностите за включване на децата и младите хора във форми за съвременно здравно образование, с цел изграждане на знания, умения и нагласи, необходими през целия живот. 
· Организиране и участие в програми, свързани със здравето на децата и учениците;
· Международен ден за съпричастност със засегнатите от ХИВ/СПИН - Световен ден за борба срещу наркоманиите и 31 май - Международен ден за борба с тютюнопушенето; 1 Декември – Световен ден за борба срещу СПИН.
По оперативна цел 2 – Осигуряване  на човешките ресурси за ефективно посрещане на разнообразието от потребности на всички деца и ученици.
Мярка 1 Осигуряване на специалисти в училището и детската градина за предоставянето на обща и допълнителна подкрепа за личностно развитие.
· Осигуряване на ресурсни учители за краткосрочна и дългосрочно допълнителна подкрепа на децата и учениците със специални образователни потребности. 
Мярка 2 Повишаване квалификацията на педагогическите специалисти за придобиване и усъвършенстване на компетентностите, за идентифициране на потребностите и предоставяне на обща и допълнителна подкрепа.
По оперативна цел 3: Организационно развитие на институциите в системата на предучилищното и училищно образование за ефективно интегриране на целите, принципите, подходите и процедурите на новата нормативна уредба за приобщаващо образование.
Мярка 1 Развитие на капацитета на училищата и детската градини за успешно прилагане на новата нормативна уредба.
· В изпълнение на чл. 6 от Наредба за приобщаващото образование детските градини и училищата включват в годишните си планове дейности, срокове и отговорници за предоставяне на подкрепа за личностно развитие и изготвят обобщен доклад за състоянието на процеса на приобщаващото образование 
· В изпълнение на чл. 7 от Наредба за приобщаващото образование директорите на детската градина и училищата определят координиращ екип в институцията в началото на всяка учебна година. Ролята на координиращият екип е да организира и координира процеса на осигуряване на общата и допълнителната подкрепа за личностно развитие на децата и дейността на екипите за подкрепа за личностно развитие.
Мярка 2 Създаване и укрепване на капацитета на регионалния екип за подкрепа за личностно развитие на децата и учениците със специални образователни потребности по чл. 190 от ЗПУО към Регионалния център за подкрепа на процеса на приобщаващо образование.
· Осигуряване на педагогическа и психологическа подкрепа на децата и учениците със СОП за оптимално развитие на силните страни и способностите, коригиране и компенсиране на обучителните затруднения, постигане на очакваните резултати от обучението, стимулиране на цялостното им развитие за успешна социална и професионална реализация.
По оперативна цел 4: Подобряване на материалните условия и достъпност на средата за обучение на деца и ученици със специални образователни потребности в институциите в системата на предучилищното и училищно образование.
Мярка 1 Подобряване на специализираната подкрепяща среда в образователните институции, 
· Създаване и оборудване на кабинет за ресурсно подпомагане във всяко училище и детска градина, в които има деца със СОП и периодично обновяване на ресурсните кабинети с дидактични материали.
По оперативна цел 5: Подобряване на взаимодействието между участниците в образователния процес (деца и ученици, педагогически специалисти и родители) и между институциите за осигуряване на най-добрия интерес на детето и ученика.
Мярка 1 Създаване на работещи практики за изпълнение на нормативните изисквания за уведомяване на отделите за закрила на детето от страна на училищата и детската градина:
Мярка 2 Развитие на ефективни форми за работа с родителите на деца и ученици с обучителни трудности и със специални образователни потребности.
Мярка 3 Разяснителни и информационни кампании за предлаганите услуги за деца с изявени дарби и общинска програма и мерки  за стимулиране на деца с изявени дарби;
Мярка 4 Подобряване на координацията и сътрудничеството между институции по отношение на работата с децата в риск и деца, жертви на насилие:
· Прилагане на Координационния механизъм за взаимодействие при работа в случаи на деца, жертви на насилие или в риск от насилие и за взаимодействие при кризисна интервенция;
· Съвместни дейности на институциите в системата на предучилищното и училищното образование с Отдел „Закрила на детето“ гр. Пирдоп и Местната комисия за борба с противообществените прояви на малолетни и непълнолетни (МКБППМН) в подкрепа на деца с рисково поведение и жертви на насилие.
Мярка 5 Взаимодействия между участниците в образованието и институциите по отношение на отпадането от училище. Обединяване на усилията за връщане в образованието на отпаднали ученици:
· Ангажиране с конкретни мерки на обществените съвети, ученическите съвети, ученици и родители-доброволци в дейности, насочени към приобщаването на ученици в риск, ученици в неравностойно положение и подпомагането им да намерят и заемат своето място  в училищния живот и в обществото. 
· Сътрудничество с библиотеката, мерки за повишаване на грамотността в полза на предотвратяване на обучителните трудности и отпадане;
6.  КООРДИНИРАНЕ НА ИЗПЪЛНЕНИЕТО НА СТРАТЕГИЯТА
Община Чавдар отговаря за цялостното изпълнение на общинската стратегия и приноса към изпълнението на областната стратегия. Целите се постигат с общите усилия на всички заинтересовани от процеса страни, в съответствие с компетенциите им и планираните цели и дейности. 
Изпълнението на Годишния общински план се координира и отчита по ред, определен от кмета на Община Чавдар и в сроковете, посочени в чл. 197, ал. 3 от ЗПУО. 
      
Общинската стратегия за подкрепа на личностното развитие на децата и учениците в Община Чавдар /2020- 2022/ ще бъде публикувана на интернет страницата на общината.

            Настоящата Стратегия е приета с Решение № 339 по Протокол № 41 / 14.12.2022 г. на ОбС Чавдар.          
ГРИГОР ДАУЛОВ: /п/
Кмет на община Чавдар

